
รายงานการประชุมสภา  สมัยสามัญ  สมัยที่ ๒ (ครั้งที่ ๒)  ประจำปี  25๖๐

	นายเอกสิน   สงสุข
นายวีรยุทธ   อ่อนรู้ที่
นางวิริสา   เขาบาต  

 สมพร   คชบริรักษ์

ผู้ไม่มาประชุม
1. นายเกษม   จันทร์เกื้อ 		ส.อบต. หมู่ที่ ๕    
2. นายวีรยุทธ  พงษ์มาก 		ส.อบต. หมู่ที่ ๘	   
ผู้เข้าร่วมประชุม
1. นายพร   สนิทปู่			ตำแหน่ง  	รองนายก อบต.
2. นายคล่อง   ศรทอง		ตำแหน่ง  	รองนายก อบต.
3. นางสาวศิริขวัญ  อินอักษร	ตำแหน่ง		เลขานุการนายก อบต.
4. นายเดชา  ภักดีโชติ		ตำแหน่ง		ผู้อำนวยการกองช่าง
5. นางอารี  มิตรมุสิก		ตำแหน่ง		ผู้อำนวยการกองคลัง
6. นางสาวชุลีวัลย์  สวัสดี		ตำแหน่ง		หัวหน้าสำนักปลัด




-๒-
                 เริ่มประชุมเวลา  ๐๙.0๐  น.  เมื่อที่ประชุมพร้อม  นายวีรยุทธ  อ่อนรู้ที่  ตำแหน่ง  เลขานุการสภา  เชิญนายเอกสิน  สงสุข  ประธานสภา ฯ  จุดธูปเทียนบูชาพระรัตนตรัย  พร้อมกล่าวเปิดประชุมสภาตามระเบียบวาระ ดังนี้
ระเบียบวาระที่  1         เรื่องที่ประธานจะแจ้งต่อที่ประชุม
 -แจ้งสมาชิกสภาฯ ขอลาการประชุมสภาฯ  ๒  ท่าน  คือ
       ๑.  นายเกษม   จันทร์เกื้อ	      	ส.อบต. หมู่ที่  ๕
       ๒.  นายวีรยุทธ  พงษ์มาก  		ส.อบต. หมู่ที่  ๘		       
ที่ประชุม     		รับทราบ		              
ระเบียบวาระที่  2  	เรื่องรับรองรายงานการประชุม
ประธานสภา ฯ      	การรับรองรายงานการประชุมสภา  สมัยสามัญ  สมัยที่ ๒ (ครั้งที่ ๑)  พ.ศ. 25๖๐  เมื่อวันที่  ๑๕  สิงหาคม  ๒๕๖๐  ซึ่งคณะกรรมการตรวจรายงานการประชุมรับรองแล้ว  ขอให้ที่ประชุมพิจารณาในรายละเอียดจากสำเนาที่แจกให้ที่ประชุมอีกครั้งและขอมติที่ประชุมรับรอง
มติที่ประชุม             	มีมติเป็นเอกฉันท์รับรองรายงานการประชุม                  
ระเบียบวาระที่  3   	กระทู้ถาม
-ไม่มี       
ระเบียบวาระที่  4  	เรื่องที่คณะกรรมการที่สภาท้องถิ่นตั้งขึ้นพิจารณาแล้วเสร็จ
๔.๑  คณะกรรมการแปรญัตติร่างข้อบัญญัติงบประมาณ  เสนอร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ                 พ.ศ. ๒๕๖๑
ประธานสภา ฯ	 เชิญคณะกรรมการแปรญัตติร่างข้อบัญญัติ
นางวีรนุช ฯ	เรียนประธานสภา  ดิฉันนางวีรนุช  เกลี้ยงช่วย  ซึ่งได้รับการคัดเลือกให้เป็นประธานกรรมการแปรญัตติร่างข้อบัญญัติซึ่งสภาได้กำหนดเวลาแปรญัตติในวันที่  ๑๘  สิงหาคม  ๒๕๖๐  เวลา  ๑๓.๐๐ น.  และในวันดังกล่าว คณะกรรมการแปรญัตติร่างข้อบัญญัติได้มาประชุมโดยพร้อมเพรียงกัน  เพื่อรับคำแปรญัตติ  ซึ่งกำหนดเวลาตามวันและเวลาดังกล่าว  ปรากฏว่าไม่มีสมาชิกสภาท่านใดมายื่นคำเสนอแปรญัตติ  คณะกรรมการแปรญัตติจึงได้ประชุมพิจารณา  ซึ่งจากการประชุมมีมติเห็นชอบให้คงร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๑  ไว้เหมือนเดิมและได้ส่งร่าง ฯ คืนให้ท่านประธานสภาตามบันทึกข้อความงานกิจการสภา  ที่ ตง ๗๕๗๐๑ / ๐๓  ลงวันที่  ๒๑  สิงหาคม  ๒๕๖๐  เพื่อดำเนินการขั้นตอนต่อไป
ประธานสภา ฯ	เมื่อไม่มีสมาชิกสภาผู้ใดยื่นคำแปรญัตติแล้ว  ขอมติที่ประชุมว่าจะเห็นชอบตามร่างข้อบัญญัติองค์การบริหารส่วนตำบล  เรื่อง  งบประมาณรายจ่ายประจำปีงบประมาณ พ.ศ. ๒๕๖๑ ในวาระที่ ๒  หรือไม่



-๓-
มติที่ประชุม	มีมติเป็นเอกฉันท์เห็นชอบตามร่างข้อบัญญัติองค์การบริหารส่วนตำบล  เรื่อง  งบประมาณรายจ่ายประจำปีงบประมาณ พ.ศ. ๒๕๖๑
	.......ประธานสภาสั่งพักการประชุม  ๑๕  นาทีก่อนที่จะมีการลงมติในวาระที่ ๓......
	.......เมื่อครบเวลาพักเลขานุการส่งสัญญาณให้สมาชิกเข้าห้องประชุม......................
ประธานสภา ฯ 	ประธานสภาตรวจสอบองค์ประชุมเมื่อเห็นว่าครบองค์ประชุม  จึงขอมติที่ประชุมในการลงมติในวาระที่  ๓  เพื่อลงมติว่าจะให้ตราร่างข้อบัญญัติองค์การบริหารส่วนตำบล  เรื่อง  งบประมาณรายจ่ายประจำปีงบประมาณ พ.ศ. ๒๕๖๑  เป็นข้อบัญญัติองค์การบริหารส่วนตำบลหรือไม่
มติที่ประชุม	มีมติเป็นเอกฉันท์เห็นชอบให้ตราร่างข้อบัญญัติองค์การบริหารส่วนตำบล  เรื่อง  งบประมาณรายจ่ายประจำปีงบประมาณ พ.ศ. ๒๕๖๑
ระเบียบวาระที่  5  	เรื่องที่เสนอใหม่
๕.๒  ขออนุมัติขอขยายเวลาเบิกจ่ายเงินก่อหนี้ผูกพันโครงการปรับปรุงลานกีฬา      หมู่ที่ ๔  งบประมาณ  ๒๘๒,๕๐๐  บาท                                                              
ประธานสภา ฯ      	กองช่างขอขยายเวลาเบิกจ่ายเงินก่อหนี้ผูกพัน  รายจ่ายตามข้อบัญญัติงบประมาณประจำปี ๒๕๖๐  ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน  การเก็บรักษาเงินและการตรวจเงินขององค์กรปกครองส่วนท้องถิ่น พ.ศ.๒๕๔๗ แก้ไขเพิ่มเติมถึง (ฉบับที่ ๒) พ.ศ.๒๕๔๘ ข้อ ๕๗ วรรคสอง จำนวน ๑ รายการ คือ ขออนุมัติขอขยายเวลาเบิกจ่ายเงินก่อหนี้ผูกพันโครงการปรับปรุงลานกีฬา  หมู่ที่ ๔  งบประมาณ  ๒๘๒,๕๐๐  บาท  ซึ่งสาเหตุการขอขยายเวลาเบิกจ่ายเงินก่อหนี้ผูกพันได้แจ้งไว้แล้วว่ามีเหตุจำเป็น  ปรากฏตามบันทึกข้อความของกองช่าง ที่แจกที่ประชุม     จึงขออนุมัติขอขยายเวลาเบิกจ่ายเงินก่อหนี้ผูกพันเพื่อดำเนินการต่อไปอีก 
มติที่ประชุม	มีมติเป็นเอกฉันท์ขอขยายเวลาเบิกจ่ายเงินก่อหนี้ผูกพันโครงการปรับปรุงลานกีฬา      หมู่ที่ ๔  งบประมาณ  ๒๘๒,๕๐๐  บาท ตามระเบียบฯ ข้อ ๕๗ วรรคสอง                 เป็นเวลา  ๖ เดือน                                                               
ประธานสภา ฯ            สรุปสภาองค์การบริหารส่วนตำบลนาวง  มีมติอนุมัติขอขยายเวลาเบิกจ่ายเงินก่อหนี้ผูกพันได้ ระยะเวลา ๖ เดือน                                                               
๕.๓  ขออนุมัติกันเงินกรณียังมิได้ก่อหนี้ผูกพัน จำนวน ๓ โครงการ  
ประธานสภา ฯ            กองช่างขออนุมัติกันเงินกรณีไม่มีหนี้ผูกพัน  รายจ่ายตามข้อบัญญัติงบประมาณ       ประจำปี ๒๕๖๐  ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน  การเก็บรักษาเงินและการตรวจเงินขององค์กรปกครองส่วนท้องถิ่น พ.ศ.๒๕๔๗ แก้ไขเพิ่มเติมถึง (ฉบับที่ ๒) พ.ศ.๒๕๔๘ ข้อ ๕๙ วรรคหนึ่ง   
ซึ่งสาเหตุการขออนุมัติกันเงินได้แจ้งไว้แล้วว่ามีเหตุจำเป็นไม่สามารถก่อหนี้ได้ทัน แต่ยังคงมีความจำเป็นต้องใช้จ่ายเงินนั้นอีกต่อไป  ปรากฏตามสำเนาบันทึกข้อความ      ของกองช่าง ที่แจกที่ประชุม จึงขออนุมัติกันเงินต่อสภาเพื่อดำเนินการต่อไปอีก   จำนวน ๓ รายการ 




-๔-
1. โครงการปรับปรุงอาคารอเนกประสงค์ อบต.นาวง หมู่ที่ ๖ 
งบประมาณ  ๗๕๐,๐๐๐  บาท 
มติที่ประชุม	มีมติเป็นเอกฉันท์อนุมัติให้กันเงินกรณียังมิได้ก่อหนี้ผูกพันโครงการปรับปรุงอาคารอเนกประสงค์ อบต.นาวง หมู่ที่ ๖  งบประมาณ  ๗๕๐,๐๐๐  บาท  
ประธานสภา ฯ            สรุปสภาองค์การบริหารส่วนตำบลนาวง  มีมติเป็นเอกฉันท์ให้กันเงินโครงการปรับปรุงอาคารอเนกประสงค์ อบต.นาวง หมู่ที่ ๖  งบประมาณ  ๗๕๐,๐๐๐  บาท ได้
๒. โครงการขุดเหมืองหนองหนักทอง–ทุ่งใสพรอง หมู่ที่ ๑                               งบประมาณ ๔๑,๐๐๐  บาท 
มติที่ประชุม	มีมติเป็นเอกฉันท์อนุมัติให้กันเงินกรณียังมิได้ก่อหนี้ผูกพันโครงการขุดเหมืองหนองหนักทอง–ทุ่งใสพรอง หมู่ที่ ๑ งบประมาณ ๔๑,๐๐๐  บาท 
ประธานสภา ฯ            สรุปสภาองค์การบริหารส่วนตำบลนาวง  มีมติเป็นเอกฉันท์ให้กันเงินโครงการขุดเหมืองหนองหนักทอง–ทุ่งใสพรอง หมู่ที่ ๑ งบประมาณ ๔๑,๐๐๐  บาท ได้
๓.  โครงการเปลี่ยนถังกรองของระบบประปา หมู่ที่ ๑๑                                 งบประมาณ  ๗๕,๐๐๐  บาท
มติที่ประชุม	มีมติเป็นเอกฉันท์อนุมัติให้กันเงินกรณียังมิได้ก่อหนี้ผูกพันโครงการเปลี่ยนถังกรองของระบบประปา หมู่ที่ ๑๑  งบประมาณ  ๗๕,๐๐๐  บาท 
ประธานสภา ฯ            สรุปสภาองค์การบริหารส่วนตำบลนาวง  มีมติเป็นเอกฉันท์ให้กันเงินโครงการเปลี่ยนถังกรองของระบบประปา หมู่ที่ ๑๑  งบประมาณ  ๗๕,๐๐๐  บาท ได้ 
ระเบียบวาระที่  ๖		เรื่องอื่น ๆ 
รองนายก คนที่ ๒  	ตามหนังสือโรงเรียนบ้านป่ากอ ที่ ศธ ๐๔๐๕๓.๐๗๔/ ว ๑๓๙  ลงวันที่ ๒๑ สิงหาคม ๒๕๖๐  เรื่อง ขอความอนุเคราะห์สนับสนุนงบประมาณสำหรับการแข่งขันเซปักตะกร้อชิงแชมป์ประเทศไทย ในเดือนกันยายน ๒๕๖๐ นี้ แต่สืบเนื่องจากทางโรงเรียนมีงบประมาณไม่เพียงพอในการเดินทางในครั้งนี้จึงขอความอนุเคราะห์มายังทางคณะผู้บริหารและ ส.อบต. สำหรับพานักกีฬาเข้าร่วมการแข่งขัน
ที่ประชุม	รับทราบ
นายอุทัยฯ	ขอให้ ส.อบต. สนับสนุนค่าใช้จ่ายของนักกีฬาเพื่อสนับสนุนกิจกรรมดังกล่าวครับ
นายเชื้อง ฯ	เสนอขอให้ใช้เงินโครงการเพื่อนช่วยเพื่อน จำนวน ๓,๐๐๐ บาท  เพื่อสนับสนุนโครงการดังกล่าวครับ
นายวีรยุทธ์ อ่อนรู้ที่	-ท่อน้ำส่งของระบบประปา  หมู่ที่ ๒ ชำรุดขอให้ผู้ที่เกี่ยวข้องดำเนินการให้ด้วยครับ
	-ท่อ คสล. บริเวณสายบ้านนายหมักชำรุดขอให้ผู้ที่เกี่ยวข้องดำเนินการให้ด้วยครับ
	-สอบถามประธานสภาฯ กรณีใบลาเมื่อวันที่ ๑๕ สิงหาคม ๒๕๖๐ ไม่ตรงกับในรายงานประชุม
นายประสิทธิ์ ชูจันทร์	ในการประชุมครั้งต่อไปให้สอบถามสมาชิกว่าท่านใดติดภารกิจใดหรือไม่เพื่อให้สมาชิก ได้มาประชุมโดยพร้อมเพรียงกัน
ประธานสภา ฯ		-การแก้ไขการลาหากมีใบลาขอให้โต้แย้งในวาระที่ ๒ เรื่องรับรองรายงานการประชุม




-๕-
			-การประชุมในบางกรณีไม่สามารถเลี่ยงได้ถึงแม้สมาชิกบางส่วนจะติดภารกิจก็ตาม
นายสำราญ ฯ 	ในการส่งเอกสารราชการขอให้เจ้าหน้าที่หรือพนักงานดำเนินการส่งให้กับผู้ที่เกี่ยวข้องโดยตรงเพื่อการรับทราบข้อมูลในเอกสารดังกล่าว
รองนายก คนที่ ๑  	จะกำชับเจ้าหน้าที่พนักงานผู้รับผิดชอบในการส่งเอกสารต่างๆ ถึงผู้รับโดยตรงครับ
นายเชื้อง ฯ	-จากการสังเกต  การส่งเอกสารราชการที่ผ่านมาเห็นได้ว่าเป็นการฝากต่อๆ กันมาทำให้ผู้รับไม่ทราบข้อมูลหรือรายละเอียดช้ากว่ากำหนด  และขอให้ผู้รับผิดชอบในการส่งเอกสารส่งยังผู้รับโดยตรงด้วย
	-จากการสังเกต  สิ่งแวดล้อมภายใน อบต.นาวง เต็มไปด้วยขยะและวัชพืชปกคลุมพื้นที่ ขอให้ผู้ที่เกี่ยวข้องดำเนินการแก้ไข ปรับปรุงพื้นที่ด้วย
รองนายก คนที่ ๑  	จะแจ้งให้ผู้รับผิดชอบทำความสะอาดและกำจัดวัชพืชภายใน อบต.ต่อไปครับ
รองนายก คนที่ ๒  	-ท่อส่งน้ำระบบประปา หมู่ที่ ๒ ที่ชำรุดจะดำเนินการแก้ไขให้ครับ
	-ท่อคูระบายน้ำ คสล. หมู่ที่ ๒ จะรีบแก้ไขให้ครับ
	-น้ำประปา  หมู่ที่ ๘  ตามที่ได้รับร้องเรียนว่ามีน้ำสีขุ่นสาเหตุเกิดจากท่อน้ำชำรุดและได้ซ่อมแซมแล้วแต่เนื่องจากเป็นเพราะมีเศษตะกอนค้างอยู่ในท่อประปาทำให้น้ำขุ่น
	-มอเตอร์สูบน้ำของ  หมู่ที่ ๔ ที่ชำรุดจะรีบดำเนินการแก้ไขปัญหาให้ครับ	 
ประธานสภา ฯ	สอบถามที่ประชุมว่ามีสมาชิกท่านใดจะหารือหรือเพิ่มเติมอีกหรือไม่หากไม่มีขอปิดการประชุม
ปิดประชุม  เวลา  ๑๔.๐๐  น.
                                                    (ลงชื่อ)     วีรยุทธ      อ่อนรู้ที่     ผู้จดรายงานการประชุม
                                                               ( นายวีรยุทธ   อ่อนรู้ที่ )  
						   เลขานุการสภา  ฯ
					(ลงชื่อ)       เอกสิน    สงสุข       ผู้ตรวจรายงานการประชุม
                                                               ( นายเอกสิน    สงสุข )
					               ประธานสภา ฯ

